Diari Oficial de la Generalitat Valenciana


Sumari del DOGV 2567, del 11-08-1995 (1995/835788)

ORDRE de 2 d'agost de 1995, de la Conselleria de Sanitat i Consum, per la qual efectua delegacions en matèria econòmica i pressupostària en diversos òrgans de la conselleria.
------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/1995/08/02/(1)/dof/vci/html**

### Dades del document

Número de DOGV
:   2567

Data del DOGV
:   11-08-1995

Secció del DOGV
:   DISPOSICIONS GENERALS

Número del document
:   1995/835788


Data del document
:   02-08-1995

Organisme emissor
:   Conselleria de Sanitat i Consum

Tipus de document
:   Ordre

Anàlisi jurídica

ORDRE de 2 d'agost de 1995, de la Conselleria de Sanitat i Consum, per la qual efectua delegacions en matèria econòmica i pressupostària en diversos òrgans de la conselleria.   
L'article 13 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, estableix que a cada administració pública es podrà acordar la delegació de l'exercici de les competències atribuïdes als seus òrgans administratius en altres òrgans, encara que no siguen jeràrquicament dependents, quan hi ha circumstàncies d'índole tècnica, econòmica, social, jurídica o territorial que ho facen convenient. En semblants termes ja s'expressava l'article 68.1 de la Llei de Govern Valencià.  
Hi concorren circumstàncies d'índole tècnico-organitzativa i territorial que aconsellen fer certes delegacions d'atribucions en matèria econòmica i pressupostària en general, i més concretament, respecte de la gestió i la resolució de contractes administratius i de concerts, en virtut d'açò,  
ORDENE  
Article primer  
1. Les facultats referides a les despeses del capítol I (despeses de personal), incloses les variacions que hagen de practicar a les corresponents nòmines -una vegada autoritzades, segons els actes o les resolucions administratives dictades pels òrgans competents- deleguen els següents òrgans:  
a) Els gerents d'institucions sanitàries les competències corresponents al personal adscrit als respectius centres, inclòs el Centre de Transfusions de la Comunitat Valenciana.  
Si no existia la figura del gerent, s'entendrà als efectes i segons el cas, el director de la institució sanitària, el director d'atenció primària, o el director de salut pública.  
b) Els directors territorials de la conselleria i, si cal els gerents d'àrees de salut, les relacionades amb el personal de les seues direccions territorials o els serveis de les àrees, i, també, del personal de quota i dels funcionaris tècnics de l'Estat al servei de la sanitat local, els metges, els practicants i les comares, mentre no s'integren en els equips d'atenció primària i sempre que pertanyen als respectius àmbits territorials.  
c) El director general de Règim Econòmic les corresponents al personal dels serveis centrals de la conselleria, i també del Centre de Procés de Dades i en general les que es tramiten des dels serveis centrals siga quin siga el seu origen.  
2. En les delegacions es troben implícites les funcions escaients per a l'autorització, la disposició, l'obligació i la proposta de pagament, relacionades amb les despeses a què facen referència; no obstant això, les facultats per a l'autorització, la disposició, l'obligació i la proposta de pagament referides a les nòmines i les càrregues socials que es fan al Centre de Procés de Dades corresponen al director general de Règim Econòmic.  
Article segon  
1. Les facultats referides a les despeses dels capítols II (despeses corrents) i IV (inversions reals) deleguen els següents òrgans:  
a) Els gerents d'institucions sanitàries des corresponents als expedients i els contractes que s'originen en els centres de gestió directament en depenen, inclòs el Centre de Transfusions de la Comunitat Valenciana, sempre que facen referència a les despeses dels programes pressupostaris següents i no excedisquen de les quantitats màximes que tot seguit s'especifiquen:  
- Programa 412.21 «Atenció Primària» fins tres milions.  
- Programa 412.22 «Assistència Especialitzada» fins 10 milions.   
- Programa 412.25 «Administració» fins 2 milions.  
- Programa 412.26 «Personal resident» fins dos milions.  
- Programa 412.10 «Centres Integrats de Salut Pública» fins tres milions.  
Si no existia la figura del gerent, s'entendrà als efectes i segons el cas, el director de la institució sanitària, el director d'atenció primària, o el director de salut pública, respecte els seus centres i els seus programes pressupostaris.  
b) Els directors territorials de la conselleria i els gerents de les àrees de salut respecte dels seus centres de gestió, independentment del programa pressupostari, per a despeses que no passen dels deu milions de pessetes.  
c) El secretari general i els director generals de la conselleria els corresponents als expedients i els contractes dels serveis centrals que s'hi originen, sempre que facen referència las programes pressupostaris que orgànicament corresponga i no passe de deu milions de pessetes.  
d) El secretari general els corresponents expedients i els contractes per un import superior als esmentats en els tres apartats anteriors.  
2. S'exclouen de les anteriors delegacions les referides als contractes de gestió de serveis públics que deleguen exclusivament el secretari general.  
3. En les delegacions de facultats es troben implícites les funcions escaients per a l'autorització, la disposició, l'obligació i la proposta de pagament de les despeses a què fan referència, i també a les atribucions que la legislació sobre contractació administrativa d'obres, dels serveis i dels subministraments assigne l'òrgan de contractació.  
4. En el cas dels expedients i els contractes, inclòs els de la gestió dels serveis públics efectuats a càrrec dels crèdits dels centres de gestió, en què actua com a òrgan de contractació el secretari general, faculta l'òrgan delegat segons els apartats a) i b) de l'apartat 1 d'aquest article, perquè autoritze les propostes comptables que corresponguen i controle l'execució del contracte.  
5. En el cas dels concerts sanitaris que es fan a càrrec dels crèdits dels centres de gestió, una vegada l'òrgan competent per contractar haja exercit les competències d'autorització i de formalització del concert, les facultats d'execució de la despesa deleguen en l'òrgan que correspon segons els esmentats apartats a) i b).  
6. Les autoritzacions de les indemnitzacions per raó del servei, tant en l'aspecte administratiu com econòmic, s'entenen delegades en els òrgans previstos per a les despeses del capítol II, excepte l'autorització de les comissions de serveis que s'hagen de fer fora del territori nacional deleguen en el secretari general de la conselleria.  
Article tercer  
1. Les facultats referides a les despeses dels capítols IV (transferències corrents) i VII (transferències de capital) deleguen en els següents òrgans:  
a) Els director territorials de la conselleria i, si cal, en els gerents de les àrees de salut, les despeses referides al seu àmbit territorial sobre reintegraments per assistència sanitària, ajudes per a pròtesis, vehicles de discapacitats ajudes per desplaçaments de malalts i de familiars recollides en el programa 412.24 «Prestacions externes», fins una quantia màxima de cinc-centes mil pessetes.  
b) El director general del Servei Valencià de Salut les despeses per un import superior a l'expressat a l'apartat anterior i pels mateixos conceptes.  
c) El secretari general les corresponents a les depeses corrents i de capital, sense límit en la quantia, de qualsevol programa pressupostari de la conselleria excepte els referits a les prestacions externes.  
2. En la delegació de facultats que es recullen en aquest article es troben incloses totes les funcions que calen per a l'autorització, la disposició, l'obligació i la proposta de pagament de les despeses a què fan referència.  
Article quart  
Delega el director general de Règim Econòmic la proposta i la tramitació de l'expedient de modificació dels crèdits de la Conselleria de Sanitat i Consum, dins el límits legals i pressupostaris que hi correspon, procediments que seran resolts pel secretari.  
Article cinqué  
1. Delega el secretari general per subscriure els concerts per a la prestació de serveis sanitaris amb mitjans aliens a la Conselleria de Sanitat i Consum.  
2. Delega el secretari general per resoldre els expedients de revisió de les tarifes que s'apliquen a l'assistència sanitària amb mitjans aliens al Servei Valencià de Salut.   
3. També delega el secretari general per concedir les autoritzacions de l'ús dels serveis sanitaris no concertats aliens a la conselleria, bé per mancança o per insuficiència de mitjans propis o concertats o davant la possibilitat de la utilització transitòria dels mitjans en l'àmbit d'actuació del Servei Valencià de Salut.  
Article sisé  
En les resolucions i les actuacions que s'adopten d'acord amb el que preveu aquesta ordre es farà constar expressament que es dicten fent ús de les facultats que delega el conseller de Sanitat i Consum, i es consideren a tots els efectes dictats per l'òrgan que delega.  
Article seté  
Les delegacions de les facultats aprovades mitjançant aquesta ordre s'entenen sense perjudici de les facultats de l'òrgan que delega per advocar el coneixement i la resolució de tots aquells assumptes concrets que calguen, i es podrà revocar la delegació en qualsevol moment, d'acord amb el que estableix l'article 68.5 de la Llei de Govern valencià.  
Article vuité  
Si hi ha vacant dels òrgans en què es fan les delegacions, la suplència serà exercida pels següents càrrecs: els directors mèdics de les institucions sanitàries respecte dels gerents, els secretaris territorials respecte dels directors territorials, i els secretaris d'àrea respecte dels gerents d'àrea.  
En cas de vacant, d'absència o de malaltia del secretari general les delegacions fetes al seu favor seran exercides pel director general de Règim econòmic i viceversa. Si es tractés del director general del Servei Valencià de Salut en serà suplent el secretari general.  
DISPOSICIó ADDICIONAL  
Faculta el secretari general de la Conselleria de Sanitat i Consum perquè dicte les instruccions escaients per aplicar aquesta ordre.  
DISPOSICIó DEROGATòRIA  
Queden derogades totes les normes d'igual o inferior rang que s'oposen a aquesta, i en particular les ordres de 12 d'abril de 1994 i de 8 de febrer de 1995, i també els articles primer, segon, tercer i cinqué de l'Ordre de 27 d'abril de 1994, de la Conselleria de Sanitat i Consum.  
DISPOSICIó FINAL  
Aquesta ordre entrarà en vigor l'endemà de la publicació en el Diari Oficial de la Generalitat Valenciana.  
València, 2 d'agost de 1995  
El conseller de Sanitat i Consum,  
JOAQUíN FARNóS GAUCHíA


Còpia Permalink ELI